
Digitális dilemma: A generációk és a digitalizáció bonyolult kapcsolata

Kulcsszavak: digitalizáció, digitális kompetenciák, digitális technológiák, faktorelemzés, generációs eltérések
A dolgozat fő témája a generációk digitalizációval összefüggő viselkedésének, felfogásának az összehasonlítása. A kutatás célja, hogy szisztematikus szakirodalom elemzés segítségével bemutassa az egyes generációk (Baby-boomer, X, Y, Z és Alfa) jellemzőit, illetve feltárjuk a digitalizáció iránti nyitottság legfőbb tényezőit a digitális technológiák terén. A szekunder kutatás során a két adatbázisban kulcsszó párok alkalmazásával a szabadon hozzáférhető cikkeket dolgoztuk fel, a releváns források kiválasztására fókuszálva. ScienceDirect adatbázison a kezdeti keresés eredményeként 826 találatunk volt, majd szűrtünk cím és absztrakt alapján, ezt követően elolvastuk és így 9 forrás maradt. A Web of Science esetében 398 találatunk volt, a szelektálás után 16 publikációt használtunk fel. A magyarországi és az irodalmakban megjelenő generációs tulajdonságok bizonyítása érdekében primer kutatást végeztünk, amely mélyinterjúkból és online kérdőívezésből állt. Az interjú kérdéseinket a szekunder kutatásunk során feltárt generációs sajátosságok alapján fogalmaztuk meg, a kérdőívezésnél validált állítások adaptálására vállalkoztunk. Ezt követően leíró statisztikát és faktoranalízist alkalmaztunk. Szinergia lényeges a dolgozat tekintetében, amelyben ezen megközelítések erősítették egymást, és megegyező eredményeket hoztak. A technológiai alkalmazkodás tekintetében azt találtuk, hogy az idősebb generáció kevésbé, míg a fiatalabb jobban alkalmazkodik a digitális világhoz, az emberek nagy része nem tartja magát okostelefon függőnek. Kutatásunk kimutatta, hogy a Baby Boomerek esetében is jellemző a közösségi média használata, de kevésbé nyitottak a felületek kezelésére és az aktuális szleng elsajátítására. A Z generációra jellemző digitális eszköz függőség Magyarországon is megfigyelhető, összhangban a szakirodalmi adatokkal. Az interjú válaszai ellentmondanak a szakirodalomnak miszerint az online tér roncsolja a személyes kapcsolatokat és az e-learning képzések hasznosak. A faktorelemzésnél csak a legjobban illeszkedő modell került bemutatásra, mely során 3 faktor azonosítottunk a használati hajlandóság, a tudatos használat és a technológiai kapcsolódás. Azonban szignifikáns eltérés csak a technológiai kapcsolódás esetében azonosítható.



